Diari Oficial de la Generalitat Valenciana


Sumari del DOGV 9532, del 13-02-2023 (2023/1127)

RESOLUCIÓ d'1 de febrer de 2023, de la sotssecretària de la Conselleria de Sanitat Universal i Salut Pública, per la qual es nomenen els membres que componen el Comité del Medicament de la Central de Compres en l'àmbit de la sanitat pública valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/1127


Data del document
:   01-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ d'1 de febrer de 2023, de la sotssecretària de la Conselleria de Sanitat Universal i Salut Pública, per la qual es nomenen els membres que componen el Comité del Medicament de la Central de Compres en l'àmbit de la sanitat pública valenciana. [2023/1127]  
Primer. La primera central de compres de béns i serveis per a tots els centres pertanyents a la Conselleria de Sanitat es va crear per l'Ordre de 19 de gener 1996, de la Conselleria de Sanitat i Consum.  
  
Segon. En data 10 de febrer de 2020 es publicà en el DOGV el Decret 11/2020, de 24 de gener, del Consell, de regulació de la Central de Compres (DOGV 8736 / 10.02.2020) en l'àmbit de la sanitat pública valenciana emparant-se en els articles 227 i 228 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
  
  
Fonaments de dret  
Primer. L'article 4 del Decret 11/2020, de 24 de gener, del Consell, de regulació de la Central de Compres en l'àmbit de la sanitat pública valenciana, disposa que en el procés de contractació centralitzada intervindrà, entre altres òrgans que assenyala, el Comité del Medicament.  
  
Segon. L'article 6 del Decret 11/2020 regula les funcions de la persona titular de l'òrgan directiu amb competències en matèria de contractació centralitzada, entre les quals es troba la de nomenar els membres integrants del Comité del Medicament.  
Tercer. L'article 11.2 del mateix Decret 11/2020, que es refereix a la composició del Comité del Medicament, indica que estarà integrat per un mínim de cinc membres, nomenats per la persona titular de l'òrgan directiu en matèria de contractació centralitzada a proposta de la unitat administrativa de la conselleria amb competències en matèria de farmàcia, triats entre professionals sanitaris, que presten serveis en els centres sanitaris dependents de la conselleria o en la direcció general amb competències en matèria de farmàcia i productes sanitaris tot procurant la presència paritària de dones i homes en la seua composició.  
  
En virtut de tot el que s'ha exposat, resolc:  
Designar els membres que integren el Comité del Medicament de la Central de Compres de l'àmbit de la sanitat pública valenciana:  
Vocal 1: Teresa Aznar Saliente - Servei de Farmàcia de l'Hospital Universitari Sant Joan d'Alacant.  
Vocal 2: Manuel Gerardo Alós Almiñana - Servei de Farmàcia de l'Hospital Clínic Universitari de València.  
Vocal 3: José Luis Poveda Andres - Servei de Farmàcia hospitalària de l'Hospital Universitari i Politècnic La Fe de València.  
Vocal 4: Jesús Larruga Riera - Servei de Prestació Farmacèutica i Dietoterapèutica - Direcció General de Farmàcia i Productes Sanitaris.  
  
Vocal 5: Mireia Candel Molina - Servei de Prestació Farmacèutica i Dietoterapèutica - Direcció General de Farmàcia i Productes Sanitaris.  
  
  
València, 1 de febrer de 2023.- La sotssecretària de la Conselleria de Sanitat Universal i Salut Pública (p. d. R de 2.12.2020; DOGV núm. 9005, de 26.01.2021): Mònica Almiñana Riqué.